***Symbian Ltd.*** bija Apvienotās Karalistes uzņēmums, kas nodarbojās ar viedtālruņu operētājsistēmas *Symbian* izstrādi. Dibināts 1998. gadā. 2008. gadā to iegādājies *Nokia*; pēc vairākiem gadiem darbi pie operētājsistēmas attīstīšanas nodoti *Accenture*, bet vēlāk pārtraukti.

Vēsture
-------

*Symbian Ltd.* 1998. gada 24. jūnijā dibināja viedtālruņu izstrādātāji: Zviedrijas uzņēmums *Ericsson* (kopš 2001. gada *Sony Ericsson*), Somijas *Nokia*, ASV *Motorola* un Apvienotās Karalistes *Psion*. Šajā uzņēmumā *Psion* ieguva 31 % kapitāldaļu, iekļaujot savu *Software* nodaļu, kuras izstrādātā operētājsistēma *EPOC* kļuva par *Symbian OS* pamatu.
1999. gada 25. maijā kopuzņēmumam pievienojās Japānas elektronikas ražotājs *Matsushita Communication Industrial* (tagad zināms kā *Panasonic*).
2002. gada 23. aprīlī Vācijas uzņēmums *Siemens* iegādājās 5 % *Symbian* kapitāldaļu.
2003. gada 17. februārī Dienvidkorejas uzņēmums *Samsung Electronics* iegādājās 5 % *Symbian* kapitāldaļu.

2003. gada septembrī *Motorola* savas *Symbian* daļas pārdeva *Nokia* un *Psion*. 
2004. gada februārī *Psion* par 137 miljoniem EUR savas *Symbian* daļas pārdeva *Nokia*. *Nokia* ar 63,3 % kļuva par *Symbian* lielāko kapitāldaļu turētāju.

2008. gada 24. jūnijā *Nokia* paziņoja, ka iegādājies visas *Symbian Ltd.* kapitāldaļas par 264 miljoniem eiro. Tajā pašā dienā dibināta organizācija *Symbian Foundation*, lai turpmāk *Symbian* attīstītu kā atvērtā koda platformu.
*Nokia* uzņēmuma pirkšanu pabeidza 2008. gada 2. decembrī.

2009. gadā *Nokia* uzņēmumam *Accenture* pārdeva *Symbian* apkalpošanas nodaļu.

2011. gada 11. februārī *Nokia* ar *Microsoft* noslēdza vienošanās par to, ka tās operētājsistēma *Windows Phone* kļūs par *Nokia* viedtālruņu primāro sistēmu.
*Symbian OS* tika atstāts mazjaudīgām ierīcēm. *Symbian* operētājsistēmas attīstīšana kā ārpakalpojums nodots *Accenture*.

Skatīt arī
----------

* *Symbian* (operētājsistēma)

Atsauces
--------

1. ↑  «Symbian joint venture expands with Matsushita as new Shareholder». Arhivēts no oriģināla, laiks: 2012. gada 25. jūnijā. Skatīts: 2013. gada 5. martā.
2. ↑  «Siemens joins Symbian in €23m deal». Arhivēts no oriģināla, laiks: 2016. gada 5. martā. Skatīts: 2013. gada 5. martā.
3. ↑  Samsung becomes Symbian shareholder[novecojusi saite]
4. ↑  Nokia and Psion start procedures to enable transfer of Symbian shares from Motorola[novecojusi saite]
5. ↑  Nokia to be major Symbian shareholder; buys out Psion
6. ↑  «Nokia to acquire Symbian Limited to enable evolution of the leading open mobile platform». Arhivēts no oriģināla, laiks: 2013. gada 17. jūnijā. Skatīts: 2013. gada 5. martā.
7. ↑  «Mobile leaders to unify the Symbian software platform and set the future of mobile free». Arhivēts no oriģināla, laiks: 2012. gada 25. martā. Skatīts: 2013. gada 5. martā.
8. ↑  «Nokia acquires Symbian Limited». Arhivēts no oriģināla, laiks: 2011. gada 4. aprīlī. Skatīts: 2011. gada 30. jūnijā.
9. ↑  «Accenture to buy Symbian services unit from Nokia». Arhivēts no oriģināla, laiks: 2012. gada 14. novembrī. Skatīts: 2013. gada 5. martā.
10. ↑  «Nokia announces strategic partnership with Microsoft, will use WP7 as primary OS». TechIt.in. Arhivēts no oriģināla, laiks: 2013. gada 2. maijā. Skatīts: 2013. gada 5. martā.
11. ↑  «Nokia and Accenture finalize Symbian software development and support services outsourcing agreement». Arhivēts no oriģināla, laiks: 2011. gada 29. jūnijā. Skatīts: 2011. gada 30. jūnijā.